શાંત, સૌમ્ય અને પરિપક્વ હવન અથર્વ અને મોહનકાકાને લઈ અમદાવાદ અનાથાશ્રમ પહોંચ્યો. મોહનકાકાને જોતાંવેત અનાથાશ્રમનાં અધિકારી એમને ઓળખી ગયાં. મોહનકાકાએ મેડમ આકાશી પટેલને આખી વાત કરી. હવનના નિર્મળ અને પરમાર્થી સ્વભાવથી પ્રભાવિત થઈ મેડમ આકાશી પટેલે હવનનો પરિચય એ બાળક સાથે કરાવ્યો. બાળકનાં અદ્દલ પારમિતા જેવાં અણિયારી ભૂરી આંખો અને ગોરોવાન જોઈ હવન, અથર્વ અને મોહનકાકા સૌ ક્ષણ માટે ધબકારા ચૂકી ગયા. પરિસ્થિતિને પામી જઈ આકાશી મેડમે એ ત્રણેયને ચા-પાણી કરાવ્યાં. સ્વસ્થ થઈ હવનને પોતાના ખિસ્સામાં સાચવીને રાખેલો પારમિતાનો વાળ કાઢ્યો અને ડીએનએ ટેસ્ટ કરાવવાની ઈચ્છા વ્યક્ત કરી, જેથી બાળકને ભવિષ્યમાં કોઈ મુશ્કેલી ન નડે. આકાશી મેડમ સહિત દરેકને હવનની વાત ગમી અને માન્ય રાખી.